ᱠᱟᱱᱫᱟᱦᱟᱨ
ᱠᱟᱱᱫᱟᱦᱟᱨ (ᱯᱟᱥᱛᱚ: کندهار, ᱫᱟᱨᱤ: قندهار; ᱵᱟᱞᱳᱪᱤ: کندھار) ᱫᱚ ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱢᱤᱫ ᱥᱚᱦᱚᱨ ᱠᱟᱱᱟ, ᱡᱟᱦᱟᱸ ᱫᱚ ᱫᱤᱥᱚᱢ ᱨᱮᱭᱟᱜ ᱮᱛᱚᱢ ᱥᱮᱫ ᱟᱨᱜᱷᱟᱱᱫᱟᱵ ᱜᱟᱰᱟ ᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱫᱚᱨᱮᱭᱟ ᱟᱴᱮᱫ ᱠᱷᱚᱱ 1,010 m (3,310 ft) ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾ ᱖᱑᱔,᱑᱑᱘ ᱜᱚᱴᱟᱱ ᱦᱚᱲ ᱥᱟᱶᱛᱮ ᱱᱚᱣᱟ ᱜᱮ ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱫᱚᱥᱟᱨ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾[᱒] ᱱᱚᱣᱟ ᱫᱚ ᱠᱟᱱᱫᱟᱦᱟᱨ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱥᱟᱶᱛᱮ ᱛᱟᱞᱤᱵᱟᱱ ᱠᱚᱣᱟᱜ ᱢᱩᱬ ᱨᱟᱡᱽᱜᱟᱲ ᱦᱚᱸ ᱠᱟᱱᱟ, ᱡᱟᱦᱟᱸᱭ ᱠᱚ ᱫᱚ ᱥᱚᱨᱠᱟᱨᱤ ᱞᱮᱠᱟᱛᱮ ᱟᱯᱷᱜᱟᱱᱤᱥᱛᱟᱱ ᱨᱮᱱ ᱤᱥᱞᱟᱢᱤᱠ ᱟᱢᱤᱨᱟᱛ ᱧᱩᱛᱩᱢ ᱛᱮᱦᱚᱸ ᱠᱚ ᱵᱟᱲᱟᱭᱚᱜᱼᱟ ᱾
ᱱᱚᱣᱟ ᱫᱚ ᱟᱨᱦᱚᱸ ᱢᱟᱨᱟᱝ ᱞᱟᱠᱪᱟᱨ ᱴᱚᱴᱷᱟ ᱨᱮᱭᱟᱜ ᱛᱟᱞᱢᱟ ᱦᱚᱸ ᱠᱟᱱᱟ, ᱡᱟᱦᱟᱸ ᱫᱚ ᱞᱚᱭ ᱠᱟᱱᱫᱟᱦᱟᱨ ᱠᱚ ᱢᱮᱛᱟᱜ ᱠᱟᱱᱟ ᱾ ᱑᱗᱐᱙ ᱥᱮᱨᱢᱟ ᱨᱮ, ᱢᱤᱨᱣᱟᱭᱤᱥ ᱦᱳᱛᱟᱠ ᱱᱚᱣᱟ ᱴᱚᱴᱷᱟ ᱢᱤᱫ ᱯᱷᱩᱨᱜᱟᱹᱞ ᱨᱟᱡᱽ (ᱠᱩᱝᱰᱚᱢ) ᱵᱮᱱᱟᱣ ᱠᱮᱫᱟ ᱛᱟᱭᱚᱢ ᱠᱟᱱᱫᱟᱦᱟᱨ ᱫᱚ ᱚᱱᱟ ᱦᱳᱛᱟᱠ ᱨᱟᱡᱽᱜᱷᱟᱨᱚᱸᱡᱽ ᱨᱮᱭᱟᱜ ᱨᱟᱡᱽᱜᱟᱲ ᱞᱮᱠᱟᱛᱮᱭ ᱵᱮᱱᱟᱣ ᱞᱮᱫᱟ ᱾ ᱑᱗᱔᱗ ᱥᱮᱨᱢᱟ ᱨᱮ, ᱟᱦᱢᱚᱫᱽ ᱥᱟᱦ ᱫᱩᱨᱟᱱᱤ ᱫᱩᱨᱟᱱᱤ ᱨᱟᱡᱽᱜᱷᱟᱨᱚᱸᱡᱽ ᱮ ᱛᱷᱟᱯᱚᱱ ᱞᱮᱫᱟ ᱟᱨ ᱠᱟᱱᱫᱟᱦᱟᱨ ᱫᱚ ᱚᱱᱟ ᱟᱯᱷᱜᱟᱱ ᱥᱟᱢᱨᱟᱡᱽᱭᱚ ᱨᱮᱭᱟᱜ ᱨᱟᱡᱽᱜᱟᱲ ᱞᱮᱠᱟᱛᱮᱭ ᱵᱮᱱᱟᱣ ᱞᱮᱫᱟ ᱾[᱓][᱔]
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱨᱮ ᱠᱟᱱᱫᱟᱦᱟᱨ ᱫᱚ ᱥᱮᱫᱟᱭ ᱨᱮᱭᱟᱜ ᱢᱩᱱᱰᱤᱜᱟᱠ ᱥᱚᱦᱚᱨ (᱓᱐᱐᱐ ᱵᱤ.ᱥᱤ ᱟᱸᱰᱮᱼᱯᱟᱥᱮ ᱨᱮ ᱛᱷᱟᱯᱚᱱ ᱦᱩᱭ ᱞᱮᱱᱟ) ᱟᱨᱮ ᱨᱮ ᱓᱓᱐ ᱵᱤ.ᱥᱤ ᱨᱮ ᱢᱟᱦᱟᱸᱱ ᱟᱞᱮᱠᱡᱟᱱᱰᱟᱨ ᱦᱚᱛᱮᱛᱮ ᱛᱷᱟᱯᱚᱱ ᱦᱩᱭ ᱞᱮᱱᱟ ᱾
ᱥᱤᱧᱛᱤᱭᱟᱹ ᱩᱯᱚᱢᱟᱦᱟᱫᱤᱥᱚᱢ ᱥᱟᱶ ᱥᱟᱢᱟᱝ-ᱛᱟᱞᱢᱟ ᱟᱨ ᱛᱟᱞᱢᱟ ᱮᱥᱤᱭᱟ ᱨᱮᱭᱟᱜ ᱢᱚᱦᱚᱛᱟᱱ ᱡᱚᱯᱨᱟᱣ ᱦᱚᱨ-ᱰᱟᱦᱟᱨ ᱛᱟᱞᱟ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱠᱟᱱᱫᱟᱦᱟᱨ ᱫᱚ ᱜᱷᱟᱱᱮ ᱜᱮ ᱮᱴᱟᱜ ᱮᱴᱟᱜ ᱨᱟᱡᱽ ᱫᱟᱲᱮ ᱴᱷᱮᱱ ᱱᱚᱣᱟ ᱫᱚᱠᱷᱚᱞ ᱨᱮᱭᱟᱜ ᱢᱩᱬ ᱡᱚᱥ ᱛᱟᱸᱦᱮ ᱠᱟᱱᱟ ᱾
ᱤᱥᱞᱟᱢ ᱡᱩᱜᱽ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱗ ᱟᱱ ᱯᱤᱲᱦᱤ ᱮ.ᱰᱤ (7th century AD) ᱨᱮ ᱟᱨᱚᱵ ᱯᱷᱟᱹᱫᱽ ᱠᱚ ᱱᱚᱣᱟ ᱴᱚᱴᱷᱟ ᱨᱮ ᱱᱟᱣᱟ ᱤᱥᱞᱟᱢ ᱫᱷᱚᱨᱚᱢ ᱯᱟᱥᱱᱟᱣ ᱥᱟᱶᱛᱮ ᱠᱚ ᱡᱤᱛᱠᱟᱹᱨ ᱞᱮᱫᱟ ᱢᱮᱱᱠᱷᱟᱱ ᱱᱚᱣᱟ ᱨᱮᱱ ᱥᱟᱱᱟᱢ ᱦᱚᱲ ᱫᱚ ᱤᱥᱞᱟᱢ ᱨᱮ ᱵᱟᱝ ᱠᱚ ᱩᱪᱟᱹᱲ ᱫᱟᱲᱮᱭᱟᱜ ᱠᱚ ᱛᱟᱸᱦᱮᱱᱟ ᱾ ᱱᱚᱣᱟ ᱥᱚᱦᱚᱨ ᱡᱤᱛᱠᱟᱹᱨ ᱨᱮᱭᱟᱜ ᱚᱵᱷᱤᱡᱟᱱ ᱨᱮᱱ ᱟᱹᱭᱩᱨᱤᱡ ᱫᱚᱸᱭ ᱛᱟᱸᱦᱮ ᱠᱟᱱᱟ ᱟᱵᱵᱟᱫᱽ ᱤᱵᱚᱱ ᱡᱤᱭᱟᱫᱽ, ᱡᱟᱦᱟᱸᱭ ᱫᱚ ᱖᱗᱓ ᱠᱷᱚᱱ ᱖᱘᱑ ᱢᱩᱸᱫᱽ ᱨᱮ ᱥᱤᱡᱤᱥᱛᱟᱱ ᱨᱮᱭ ᱥᱟᱥᱚᱱ ᱞᱮᱫᱟ ᱾
ᱚᱛᱱᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱨᱜᱷᱟᱱᱫᱟᱵ ᱜᱟᱰᱟ ᱫᱚ ᱠᱟᱱᱫᱟᱦᱟᱨ ᱨᱮᱭᱟᱜ ᱯᱟᱪᱮ ᱥᱮᱫ ᱛᱮ ᱞᱤᱸᱜᱤᱱ ᱪᱟᱞᱟᱣ ᱟᱠᱟᱱᱟ ᱾[᱕] ᱥᱚᱦᱚᱨ ᱨᱮᱭᱟᱜ ᱕ ᱜᱚᱴᱟᱱ ᱦᱚᱱᱚᱨ ᱢᱮᱱᱟᱜᱼᱟ ᱟᱨ ᱜᱷᱩᱴ ᱚᱛ ᱦᱟᱥᱟ ᱨᱮᱭᱟᱜ ᱮᱨᱤᱭᱟ ᱫᱚ ᱦᱩᱭᱩᱜ ᱠᱟᱱᱟ ᱒᱗,᱓᱓᱗ ᱦᱮᱠᱴᱚᱨ ᱾
ᱚᱛ ᱦᱟᱥᱟ ᱨᱮᱭᱟᱜ ᱵᱮᱵᱷᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱟᱱᱫᱟᱦᱟᱨ ᱫᱚ ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱮᱛᱚᱢ ᱥᱮᱫ ᱯᱟᱠᱤᱥᱛᱟᱱ ᱥᱤᱢᱟᱹ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱜᱷᱩᱴ ᱮᱨᱤᱭᱟ ᱨᱮᱭᱟᱜ ᱕᱙% ᱵᱮᱼᱵᱮᱵᱮᱱᱟᱣ (Non-built) ᱚᱛ ᱦᱟᱥᱟ ᱠᱟᱱᱟ ᱾ ᱵᱮᱵᱮᱱᱟᱣ ᱮᱨᱤᱭᱟ ᱢᱩᱸᱫᱽ ᱨᱮ ᱜᱤᱨᱟᱹᱵᱟᱹᱥᱤ ᱟᱠᱟᱱ ᱚᱛ ᱦᱟᱥᱟ (᱓᱔%) ᱠᱷᱚᱱ ᱛᱷᱚᱨᱟ ᱜᱟᱱ ᱰᱷᱮᱨ (᱓᱖%) ᱠᱷᱟᱹᱞᱤ ᱡᱟᱭᱜᱟ ᱢᱮᱱᱟᱜᱼᱟ ᱾ ᱯᱟᱠᱤᱥᱛᱟᱱ ᱥᱮᱱᱚᱜ ᱦᱚᱨ ᱟᱨᱮ ᱨᱮ ᱵᱷᱟᱜᱮ ᱢᱟᱪᱷᱟ ᱵᱮᱯᱟᱨ ᱮᱞᱟᱠᱟ ᱢᱮᱱᱟᱜᱼᱟ ᱾ ᱠᱟᱱᱫᱟᱦᱟᱨ ᱨᱮ ᱵᱮᱯᱟᱨ-ᱵᱟᱱᱤᱡ, ᱢᱤᱞᱤᱴᱟᱨᱤ ᱟᱨ ᱨᱟᱡᱽᱟᱹᱨᱤ ᱡᱚᱯᱨᱟᱣ ᱞᱟᱹᱜᱤᱫ ᱥᱤᱧᱚᱛ, ᱤᱨᱟᱱ ᱟᱨ ᱯᱟᱠᱤᱥᱛᱟᱱ ᱨᱮᱭᱟᱜ ᱠᱚᱱᱥᱩᱞᱮᱴ ᱢᱮᱱᱟᱜ ᱟᱠᱟᱫᱟ ᱾
ᱦᱚᱭ ᱦᱤᱥᱤᱫ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱦᱮᱡᱥᱮᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱮᱪᱮᱫ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱦᱚᱲ ᱮᱞ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱨᱦᱚᱸ ᱧᱮᱞ ᱢᱮ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "Estimated Population of Afghanistan 2021-22" (PDF). National Statistic and Information Authority (NSIA). April 2021. Retrieved June 21, 2021.
- ↑ "The State of Afghan Cities report2015". Archived from the original on 31 October 2015.
- ↑ "Kandahar". Columbia Encyclopedia. Retrieved 9 January 2011.
- ↑ "The City of Kandahar". Columbia Encyclopedia. Archived from the original on 15 ᱢᱮ 2011. Retrieved 9 ᱡᱟᱱᱩᱣᱟᱨᱤ 2011.
- ↑ "The State of Afghan Cities report 2015". Archived from the original on 31 October 2015. Retrieved 22 October 2015.
- ↑ "Kandahar Climate Normals 1964–1983". National Oceanic and Atmospheric Administration. Retrieved 26 December 2012.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn eng_Latn eng_Latn